જેમ પહેલાં કહ્યું છે તેમ વિવેકાનંદ કેન્દ્ર પણ આવા જ પવિત્ર સંકલ્પ સાથે પ્રારંભાયું છે. કેન્દ્રનો સંકલ્પ, એ દરેક કાર્યકર્તાનો વ્યક્તિગત સંકલ્પ છે જે પૂર્ણપણે પોતાને કેન્દ્ર સાથે એકરૂપ કરી ચુક્યો છે. કેન્દ્ર પ્રાર્થનામાં તેને ખુબ સ્પષ્ટ કરવામાં આવ્યું છે, જેમાં સંશયનો કોઈ પ્રશ્ન જ નથી કે દરેક કાર્યકર્તાના જન્મનો હેતુ ઈશ્વરીય યોજનામાં સહયોગ આપવાનો છે. “तवैव कार्यार्थमिहोपजाता:” ઉપરાંત કેન્દ્ર પ્રાર્થનામાં એ પણ વિશેષ રૂપે ઉલ્લેખિત છે કે કેન્દ્ર કાર્યકર્તા પોતાના પરમ કલ્યાણ અને ઈશ્વરીય કાર્યને અભિન્ન સમજે છે. કર્મયોગનો નિર્ધારિત પથ બન્ને ઉદ્દેશોની પૂર્તિનું માધ્યમ છે, કર્મયોગના સંકલ્પ સાથે દરેક કાર્યકર્તા પોતાના જીવનોદ્દેશના પથ પર અગ્રસર થાય છે. આવા કાર્યકર્તામાં અહંકાર કે સ્વાર્થની સંભાવનાઓ રહેતી નથી. સ્વામી વિવેકાનંદ અને માનનીય એકનાથજી રાનડેના જીવન અને સંદેશ એ વાતનું સ્પષ્ટ ઉદાહરણ છે કે કેન્દ્ર કાર્યકર્તાના સંપૂર્ણ સમર્પિત જીવનને પ્રેરિત કરનાર ‘સંકલ્પ’ કેવો હોવો જોઈએ.